**Lui...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trezește floarea albastră

O nație adormită

Și la fereastră-n glastră,

Ea e mereu iubită.

Luceafărul privește

Milenii-n șir la ea

Și ea tot înflorește

Iubind de veci o stea.

Trecând pe lângă plopi,

Un tânăr răscolit

Pâmântu' lasă-n stropi,

În suflet e mâhnit

Căci fata mult iubită,

În codrii seculari,

E altului sortită,

Aleargă pe cărări

Fugind de crunta soartă…

Dar freamătul de codru

O duce de îndată

Spre lacu-adânc și negru.

Seara pe deal se lasă,

Sute de păsărele,

Spre marea somnoroasă

Se duc să strângă stele.

Un singur dor mai are

Poetul nepereche…

Poporul în hotare,

Credința lui străveche,

Să înflorească-n pace,

Să-și regăsească calea…

Căci de un timp încoace

Se ofilește floarea!